บจ.maiทวงภาษี หารือ‘กรณ์’3ธ.ค.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — ชมรมเอ็มเอไอ ซีอีโอ เตรียมพบ รมว.คลัง รอบ 2 วันที่ 3 ธ.ค.นี้ นำเสนอข้อมูลเพิ่มเติมถึงสิทธิประโยชน์ทางภาษี 
นายสมบัติ อนันตรัมพร ประธานชมรมเอ็มเอไอ ซีอีโอ เปิดเผยว่า ในวันที่ 3 ธ.ค.นี้ นายกรณ์ จาติกวณิช รมว.คลัง ได้ให้ชมรมนำผู้บริหารจากบริษัทในตลาดหลักทรัพย์ เอ็ม เอ ไอ (mai) จำนวน 2030 ราย เข้าหารือเพื่อให้ข้อมูลเพิ่มเติมเกี่ยวกับการขอขยายเวลาให้สิทธิประโยชน์ทางภาษีอีกครั้ง จากที่ได้หารือเมื่อเดือน ส.ค.ที่ผ่านมา
“เราจะนำข้อมูลที่ทางคลังให้ชมรมกลับมาเพิ่มเติมรายละเอียด โดยให้เห็นประโยชน์เป็นรูปธรรมมากขึ้น โดยชมรมได้เพิ่มข้อมูลเปรียบเทียบหลายด้าน เช่น มูลค่าหลักทรัพย์ตามราคาตลาด (มาร์เก็ต แคป) แบบเป็นรายปีทั้งก่อนเข้าหรือหลังเข้า mai” นายสมบัติ กล่าว
นอกจากนี้ ทางชมรมจะนำผลวิจัยของสถาบันวิจัยเพื่อตลาดทุน เรื่อง “กลไกตลาดทุนกับพฤติกรรมการเสียภาษีเงินได้นิติบุคคลของบริษัทจดทะเบียนในตลาดหุ้นไทย” เสนอให้ รมว.คลัง พิจารณาด้วย 
ทั้งนี้ ผลวิจัยระบุว่า การมีบริษัทเข้าจดทะเบียนในตลาดหลักทรัพย์ และ mai ส่งผลให้รัฐบาลสามารถเก็บภาษีเงินได้นิติบุคคลในช่วง 3 ปีหลังเข้าจดทะเบียนได้มากกว่าช่วง 3 ปีก่อนเข้าจดทะเบียน ซึ่งเป็นการเพิ่มขึ้นในอัตราก้าวกระโดด และยังช่วยเพิ่มประสิทธิภาพการจัดเก็บภาษีของรัฐบาลให้ดีขึ้น แม้จะลดอัตรารายได้นิติบุคคลหรือให้สิทธิประโยชน์ทางภาษีแก่ บจ. แต่รัฐบาลยังคงจัดเก็บภาษีในมูลค่าที่สูงขึ้น